ֆուրշետի սեղան
**Ֆուրշետ** (ֆր.՝ fourchette — պատառաքաղ), տերմին, որը բնութագրում է հյուրասիրության ժամանակակից ձև։ Ֆուրշետի ժամանակ հրավիրվածներն ուտում են կանգնած, ազատորեն ընտրելով ուտելիք և խմիչք։ Ֆուրշետը կազմակերպվում է հետևյալ դեպքերում.

* հյուրերը շատ են, բայց նրանց դիմավորելու համար բավարար տարածք չկա,
* տանտերերն ու հյուրերը սահմանափակ ժամանակ ունեն,
* հանդիպման նպատակը շփումն է, ոչ թե մեծ ճաշկերույթը։

###### Առանձնահատկություններ

* 18-20 հյուրի համար տրամադրվում է մեկ մատուցող (անհրաժեշտության դեպքում),
* մեծ քանակությամբ մանրիկ և նրբագեղ ձևավորված նախուտեստներ,
* հիմնական տևողությունը 1,5-2 ժամ է,
* նույն տարածք ունեցող դահլիճում Ֆուրշետի սեղանի մոտ կարելի է 4-5 անգամ ավելի շատ հյուրերի սպասարկել, քան բանկետի ժամանակ, սեղանի շուրջ։

Համագումարների, խորհրդակցությունների, ժողովների ընդմիջումների ժամանակ կազմակերպվում է ֆուրշետ-կոկտեյլ, որը տևում է մոտ մեկ ժամ։

Կազմակերպչական աշխատանքներ
--------------------------

Ճաշարան. 1884
Ֆուրշետ ամերիկյան Դիններ հյուրանոցում
(1955թվական)
Գույքը դասավորելիս պետք է հաշվի առնել, որ ֆուրշետի համար ձևավորվող սեղանները պետք է սովորականից բարձր լինեն (90-100 սմ)։ Պատի և սեղանի միջև հեռավորությունը սահմանվում է 1,5 մ, որպեսզի հնարավոր լինի հեշտությամբ քայլել սեղանի շուրջ։ Կարևոր է նաև սեղանի սփռոցի ընտրությունը։ Ֆուրշետի համար ընտրվում են ընդունելությանը համապատասխան սփռոցներ։ Սձռոցի կողքերից սեղանին կարելի է «փեշ» հագցնել։ Սփռոցի և հատակի միջև հեռավորությունը պետք է լինի 5 սմ։ Սպասքադրման ժամանակ սեղանը զարդարում են ծաղկային կոմպոզիցիաներով։ 

Զովացուցիչ ըմպելիքներով շշերը դրվում են սեղանի եզրին։ Հյութերը, մրգային ըմպելիքները և հանքային ջրերը լցվում են համապատասխան տարաների մեջ և դասավորում են առնձին խմբերով։ Նախուտեստի համար նախատեսված ափսեներում նախատեսված սառը ուտեստների յուրաքանչյուր տեսակից գեղեցիկ ձևով դասավորում են են 6-10 կտոր։ Օվալաձեւ կամ քառակուսի սպասքները տեղադրվում են 45° անկյան տակ։ Ֆուրշետ կազմակերպելիս հաշվի առեք հետևյալը.

* առաջին հերթին դնում են այնպիսի սննդամթերքներ, որոնք ջերմաստիճանի ազդեցությունից չեն կորցնում իրենց որակներն ու տեսքը,
* վերջում դրվում են դոնդողավոր ուտելիքներ, մայոնեզով, կարագով և խավիարով նախուտեստներ։

Մենյու ստեղծելիս պետք է հաշվի առնել հետևյալը՝

* մեկ հյուրի համար հաշվարկվում է 500-400 գ տարբեր խորտիկներ։
* առաջարկվում է նաև 50 գ ապերիտիվ ողջույնի համար։

Կանապեները (փոքրիկ սենդվիչները ֆուրշետի համար նախատեսված ամենապարզ լուծումներն են։ Մեկ կանապեն կշռում է 15-30 գ), մի քանի թեթեւ նախուտեստներ, թեյ և միրգ։ Կանապեները (փոքրիկ սենդվիչները) ֆուրշետի համար նախատեսված ամենապարզ լուծումներն են։ Մեկ կանապեն կշռում է 15-30 գ։ Կարելի է ավելացնել մի քանի թեթև նախուտեստներ, թեյ և միրգ։ Գուրման ֆուրշետի Ճաշացանկը ներառում է 12-16 սառը նախուտեստներ, 1-3 տաք ուտեստներ, խմորեղեն, թեյ, սուրճ։

Պատկերասրահ
-----------

 
* Խոզապուխտ և պանիր, գերմանական նախաճաշի ֆուրշետԽոզապուխտ և պանիր, գերմանական նախաճաշի ֆուրշետ
* Ֆուրշետ զբոսանավի վրաՖուրշետ զբոսանավի վրա
* Ֆուրշետ, ՖինլանդիաՖուրշետ, Ֆինլանդիա
* ՖուրշետՖուրշետ
* Գեղեցիկ նախաճաշԳեղեցիկ նախաճաշ
* ֆուրշետ պանիրով, սառը ուտեստներով և հացի կտորներովֆուրշետ պանիրով, սառը ուտեստներով և հացի կտորներով
* Ֆուրշետ ՍլովենիայումՖուրշետ Սլովենիայում
* Նախաճաշի համար ֆուրշետ ԳերմանիայումՆախաճաշի համար ֆուրշետ Գերմանիայում
* A customer gets food from a buffet in a restaurant.Հաճախորդն օգտվում է ֆուրշետի սեղանից
* Ինդոնեզական ոճի ֆուրշետԻնդոնեզական ոճի ֆուրշետ

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Buffet». The Free Dictionary By Farlex. Վերցված է 2012 թ․ մայիսի 19-ին.
2. ↑  «Buffet». The Free Dictionary By Farlex. Վերցված է 2012 թ․ մայիսի 19-ին.
3. ↑  How to Prepare and Serve a Meal, Project Gutenberg etext of the 1922 book by Lillian B. Lansdown

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ կատալոնական · Մեծ նորվեգական |
|  |
| Չափորոշչային վերահսկողություն | LCCN: sh85017647 |

 |